title: Pascal kurmikye (suterot)
text: Pascal va wana ke berpot burpon gu bata belikafa rena di ugalar neke va baliafe tenule ke bata skedegara dwir ise va vula ke griuziara gu Clotilde craker. Pascal tir kosaf gu kafara ke tegivsutesik nume zo rawar. Bata debala jupar da in va int gu Clotilde gogriuziar, xuvanon gan Félicité gadya dure trumasa va ewava divon warzena gan yasa. Clotilde ko Paris gomallapir lize va Maxime berye linese di roper. Milviele vofar da dovey Pascal nazber. In gu bat warzot zo givar : va yasaal tukotrar voxaze vas takramuluftera ve zertur. Félicité va debala impavantar ise va gojepeni vargi anteyar. Ant yasaal  gan teyka zo umber.